Great Southern Rail

Great Southern Rail (GSR) er et australsk jernbaneselskap som driver de tre kjente passasjertogene Indian Pacific, The Ghan og The Overland, som binder kontinentet sammen fra nord til sør og fra øst til vest. Selskapet holder til i Adelaide, som fungerer som et nav for de tre togene. GSR eier selv vognene, først og fremst luftkondisjonerte stålvogner bygget på sent 60-tall og tidlig 70-tall for Commonwealth Railways, men leier inn lokomotiver fra Pacific National.

Historie 
GSR ble etablert 1. november 1997, da passasjertogdelen av Australian National ble privatisert. Selskapet var eid av et konsortium av forskjellige selskaper ledet av britiske Serco Group, som i oktober 1999 kjøpte ut de andre eierne. I slutten av mars 2015 ble selskapet solgt til australske Allegro Funds.

Referanser

Eksterne lenker 

Jernbane i Australia
Selskaper etablert i 1997
Australske selskaper
Kollektivtrafikk i Australia
1997 i Australia